Diari Oficial de la Generalitat Valenciana


Sumari del DOGV 1856, del 07-09-1992 (1992/825819)

DECRET 150/1992, de 28 d'agost, del Govern Valencià, pel qual aprova la instrucció sobre aplicadors autoritzats de plaguicides i personal d'establiments i serveis plaguicides d'us ramader, ambiental o en la Indústria alimentaria.
-------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/08/28/150/dof/vci/html**

### Dades del document

Número de DOGV
:   1856

Data del DOGV
:   07-09-1992

Secció del DOGV
:   DISPOSICIONS GENERALS

Número del document
:   1992/825819


Data del document
:   28-08-1992

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 150/1992, de 28 d'agost, del Govern Valencià, pel qual aprova la instrucció sobre aplicadors autorizats de plaguicides i personal d'establiments i serveis plaguicides d'ús ramader, ambiental o en la indústria alimentària.  
l'article 6.4 del Reial Decret 3349/1983, de 30 de novembre, pel qual s'aprova la reglamentació tècnico-sanitària per a la fabricació, comercialització i utilització de plaguicides, estableix que, independentment de les condicions exigides en matèria d'higiene i seguretat en el treball, els aplicadors i el personal de les empreses dedicades a la realització de tractaments amb plaguicides hauran d'haver superat els cursos 0 les proves de capacitació homologades conjuntament pels ministeris d'Agricultura, Pesca i Alimentació i de Sanitat, i Consum. I l'article 10.3.4 diu que els plaguicides classificats en la categoria de molt tòxics sols podran ser utilitzats per aplicadors o empreses d'usuaris que, després d'haver superat els cursos corresponents o les proves de capacitació específiques, facen el tractament per a ells mateixos.  
La Llei Orgànica 5/1982, d?1 de juliol, d'Estatut d?autonomia de la Comunitat Valenciana, en el seu article 34.1.4, atribueix a la Generalitat Valenciana, d'acord amb les bases i l?ordenació de l'activitat econòmica general, competències exclusives en matèria d?agricultura i ramaderia; i en el seu article 38.1, el desplegament legislatiu i l?execució de la legislació bàsica de l?estat en matèria de sanitat interior.  
Atés que la utilització de productes plaguicides d'ús en salut pública comporta un àmbit ampli d?aplicació, comprenent els d'ús ramader, de la indústria alimentària o d'ús ambiental, i comprovat el risc que comporten, tant per a l'aplicador com per al consumidor, i en general per al medi ambient, els aplicadors de plaguicides i el personal d'establiments i serveis plaguicides cal que siguen degudament capacitats i proveïts del carnet de manipulador de plaguicides d'ús en salut pública.  
El Decret 64/1986, de 19 de maig, del Govern Valencià, crea la Comissió per al Desenvolupament i l'Aplicació de la Reglamentació sobre Plaguicides de les conselleries d'Agricultura i Pesca i de Sanitat i Consum, i específica en el seu article segon que a aquesta comissió s'encomanen la proposta de, normes i actuacions i la planificació i l?organització de cursos i proves de capacitació.  
Per tant, després d'haver estat informat per la Conselleria de Medi Ambient, i a proposta de l'esmentada comissió de les conselleries d'Agricultura i Pesca i de Sanitat i Consum, amb la deliberació prèvia del Govern Valencià en la reunió del dia 28 d'agost de 1992,  
DECRETE  
Article primer  
Els aplicadors i el personal d'establiments i serveis plaguicides d'ús ambiental, ramader o en la indústria alimentària, a més de complir la reglamentació de les disposicions legals vigents, hauran d'estar en possessió del carnet de manipulador de plaguicides, denominat d'ús en salut pública, per a poder exercir la seua professió en l?àmbit territorial de la Comunitat Valenciana.  
Article segon  
Per a l?obtenció d'aquest carnet caldrà:  
- Haver superat el curs de capacitació, del qual el programa i les característiques mínimes consten en l'annex d'aquest decret.  
- Un informe mèdic específic validat per la Conselleria de Sanitat i Consum, en què conste que no s'hi observa cap impediment sanitari per a la manipulació de plaguicides.  
Article tercer  
Per a poder accedir a aquests cursos caldrà ser major d'edat segons la legislació laboral vigent.  
Article quart  
Per a superar aquests cursos caldrà haver assistit a la totalitat de les hores de classe i demostrar-ne l'aprofitament en acabar el curs mitjançant la realització d'una prova objectiva.  
Article cinqué  
Les conselleries d'Agricultura i Pesca i de Sanitat i Consum, a proposta de la Comissió per al Desenvolupament i l'Aplicació de la Reglamentació sobre Plaguicides, podran establir conjuntament cursos de capacitació específics per a l'aplicació de determinats productes quan la toxicitat, condicions d?aplicació o altres característiques ho facen aconsellable.  
Article sisè  
El carnet de manipulador de plaguicides d'ús en salut pública tindrà una validesa de cine anys a partir de la seua data de lliurament. Caldrà renovar-lo tal com reglamentàriament es determinarà.  
Article seté   
El carnet de manipulador de plaguicides d'ús en salut pública serà concedit per la Direcció General de Salut Pública, a proposta de la Comissió per al Desenvolupament i l'Aplicació de la Reglamentació sobre Plaguicides.  
DISPOSICIO TRANSITORIA  
En el termini màxim de tres anys a partir de l?entrada en vigor d'aquest decret, les persones a què es refereix caldrà que en hagen obtingut el carnet de manipulador de plaguicides d'ús en salut pública. de m  
DISPOSICIONS FINALS  
Primera La Comissió per al Desenvolupament i l'Aplicació de la Reglamentació sobre Plaguicides proposarà l?elaboració per part de les conselleries competents de les disposicions necessàries per al desplegament d'aquest decret.  
Segona  
Aquesta ordre vigirà des de l?endemà de la seua publicació en el Diari Oficial de la Generalitat Valenciana.  
València, 28 d'agost de 1992.  
El President de la Generalitat Valenciana,   
JOAN LERMA I BLASCO  
El Conseller de Sanitat i Consum,   
JOAQUIN COLOMER SALA  
El Conseller d'Agricultura i Pesca,   
LUIS FONT DE MORA MONTESINOS  
ANNEX  
Programa del curs  
Continguts (unitats didàctiques)  
1. Introducció.  
2. Visió actual del control de plagues.  
3. Principis bàsics dels tractaments amb plaguicides.  
4. Plagues més importants.  
5. Tipus de plaguicides.  
6. Mètodes d'aplicació de plaguicides.  
7. Desinfecció.  
8. Desinsectació.  
9. Desratització.  
10. Caràcter perillós dels plaguicides per al medi ambient. Residus.  
11. Relació treball salut.  
12. Caràcter perillós dels plaguicides per a la salut. Riscos derivats del seu ús. Intoxicacions.  
13. Criteris de prevenció del risc. Conducta a seguir en cas d'intoxicació amb plaguicides.  
14. Normes legals. Seguretat Social.  
15. Pràctiques.  
16. Avaluació.  
Característiques dels cursos  
El nombre d'assistents a cada curs serà de 15 a 25 alumnes. La durada mínima del curs serà de 30 hores de classe.


Còpia Permalink ELI